OzLabs/hebrew-wiki-articles huggingface dataset:
כבודו (סדרת טלוויזיה רוסית)

כבודו (ברוסית: Ваша честь) היא סדרת טלוויזיה רוסית בת 8 פרקים בכיכובו של אולג מנשיקוב, של רשת REN TV. הסדרה מהווה עיבוד רוסי לסדרת הטלוויזיה הישראלית בשם זה (2017–2019), שנוצרה על ידי רון ניניו ושלמה משיח.<ref name="Ваша честь 2021"></ref> הסדרה הופקה עבור ספק שירותי הזרמת מדיה more.tv וערוץ REN TV הרוסי. פרק הבכורה שודר ב-2 בדצמבר 2021.

השופט בעל העקרונות ורב ההשפעה מיכאיל רומנוב, מגלה שבנו אנטון דרס רוכב אופנוע ונעלם מזירת הפשע. רומנוב מחליט ללא היסוס לקחת את בנו למשטרה: עליו להודות על חטאו ולהיענש. אבל מהר מאוד מתברר שרוכב האופנוע הוא בנו של אחד הפושעים המסוכנים בעיר, אותו שלח רומנוב אישית לכלא שנה קודם לכן. השופט מבין שהודאה בתאונה פירושה גזר דין מוות על בנו והוא מוכן לעשות הכל כדי להצילו.

== תקציר עלילה ==
מיכאיל רומנוב הוא שופט בבית המשפט המחוזי בעיר בפרימוריה. רומנוב מפורסם בדבקותו בעקרונות ובחוסר השחיתות: החוק והצדק בשבילו הם מעל לכל. יום אחד הוא מגלה שבנו אנטון בבעיה. בלי לשאול, הוא לקח מכונית ופגע בה ברוכב אופנוע ולאחר מכן נמלט ממקום הפשע. רומנוב מחליט בלי להסס לקחת את בנו למשטרה: עליו להודות ולהיענש. אך עד מהרה מתברר כי רוכב האופנוע הוא דניאל ראזין, בנו של אחד מראשי הפשיעה המסוכנים ביותר בעיר, שהוא שלח אישית לכלא לפני שנה. רומנוב מבין שהודאה בתאונה פירושה לדון את אנטון למוות בטוח. האם השופט יצליח להציל את בנו ואילו קורבנות הוא מוכן להקריב לשם כך?
== שחקנים ודמויות ==
* אולג מנשיקוב
* ולדיסלב מילר
* אלכסיי סרבריאקוב
* אולגה טומאיקינה
* דריה אורסוליאק
* רוסטיסלב ברשאואר

== הפקה ==
הסדרה הוכרזה לראשונה על ידי more.tv בשנת 2020, כאשר בתחילת 2021 אולג מנשיקוב לוהק לגלם את התפקיד הראשי. הצילומים החלו באפריל 2021<ref name="Ваша честь 2021"/> ונמשכו עד סוף יוני 2021 ונערכו בעיר מוסקבה.

== קישורים חיצוניים ==
* 

== הערות שוליים ==

קטגוריה:סדרות דרמה רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות משפטיות רוסיות
קטגוריה:תוכניות טלוויזיה רוסיות המבוססות על פורמט ישראלי
סטורנין אלאגבה

סטורנין אלאגבה (בצרפתית: Saturnin Allagbé; נולד ב-22 בנובמבר 1993) הוא כדורגלן בניני המשחק בעמדת השוער בדיז'ון.

==קריירה==
אלאגבה, התחיל את הקריירה שלו בקבוצת הכדורגל קוטונו וכאשר הגיע לגיל 17, אלאגבה הצטרף לקבוצה הבוגרת.

בקיץ , אלאגבה הצטרף לשאמור ניור. רק ב-15 באפריל 2016, אלאגבה ערך את הופעת הבכורה שלו בקבוצה בניצחון 0-2 נגד רד סטאר. עם השנים, הפך אלאגבה לשוער הראשון של המועדון. בנובמבר , אלאגבה נפצע בקרסול ונעדר כחודשיים מהמועדון.

ב-2 באוקטובר 2020, אלאגבה חתם בדיז'ון מליגת העל הצרפתית, במדיה רשם 5 הופעות בליגה.

ב-22 ביולי 2021, אלאגבה הושאל לוואלנסיין עד לסיום העונה, אך חזר לדיז'ון ב-10 בינואר.

==קריירה בינלאומית==
ב-9 בפברואר 2011, אלאגבה ערך את הופעת הבכורה שלו בנבחרת בנין, בהפסד 3-2 ל.

==קישורים חיצוניים==

קטגוריה:כדורגלנים בנינים
קטגוריה:שוערי כדורגל בנינים
קטגוריה:כדורגלני שאמו ניור
קטגוריה:כדורגלני דיז'ון
קטגוריה:כדורגלני ואלנסיין
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2019
קטגוריה:בנינים שנולדו ב-1993
אלה בלינסקה

אלה בלינסקה (באנגלית: Ella Balinska; נולדה ב -4 באוקטובר 1996) היא שחקנית קולנוע וטלוויזיה אנגליה,<ref name="English"></ref> אשר מוכרת בעיקר בשל כיכובה בסרט "המלאכיות של צ'רלי" משנת 2019.

== ביוגרפיה ==
באלינסקה נולדה ב -4 באוקטובר 1996 בלונדון, אנגליה, ליזם קאז בלינסקי-ג'ונדזיל ולשפית לוריין פסקל. <ref></ref><ref name="ELLE"></ref> <ref></ref> היא הגדירה את הרקע שלה כתערובת של "בריטים, פולנים וקריביים ". <ref></ref> הוריה התגרשו בשנת 2000.<ref name="ELLE" />

בתיכון שיחקה נטבול והתחרתה באתלטיקה ברמה הלאומית. <ref></ref> היא התאמנה בהטלת כידון והייתה חברה בנבחרת. <ref></ref> היא למדה בבית הספר לבנות של ג'יימס אלן בדוליץ', לונדון, ועזבה בשנת 2015. אחר כך למדה בבית הספר למשחק גילדפורד וסיימה את לימודיה ביולי 2018. <ref></ref>

== קריירה ==
בשנת 2017 לוהקה בלינסקה לתפקיד הראשי הראשון שלה בסדרת הטלוויזיה הבריטית "The Athena". בסדרה גילמה את נילה מאליק. <ref></ref> היא כיכבה לצד קריסטן סטיוארט ונעמי סקוט בקומדיית האקשן "המלאכיות של צ'ארלי" משנת 2019, סרט ההמשך לסדרת טלוויזיה בעלת אותו שם משנת 1976 ושני סרטי קולנוע קודמים. הסרט הוקרן לראשונה בנובמבר 2019 וזכה לביקורות מעורבות. <ref></ref> <ref></ref>

בשנת 2022 כיכבה בתפקיד הראשי בסדרת האימה "האויב שבפנים" המבוססת על סדרת משחקי וידאו באותו השם שפותחה על ידי חברת "קאפקום". הסדרה עלתה בבכורה ב-14 ביולי 2022 בשירות הסטרימינג "נטפליקס"; היא בוטלה בחודש אוגוסט לאחר עונה אחת.

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! הערות
|-
| 2015
|Junction 9
| טניה מייסון
|
|-
| 2019
| המלאכיות של צ'רלי
| ג'יין קאנו
|
|-
| 2020
|רוצי, מותק, רוצי
| שרי
|
|-
| rowspan="2" |TBA
|The Occupant
|אבי
|
|-
|Marked Men
|איידן קרוס
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! הערות
|-
| rowspan="2" | 2018
|נפגעים
| סוזי ברבור
| פרק: "#32.23" <ref></ref>
|-
| רציחות במידסומר
| גרייס בריגס
| פרק: "Till Death Do Us Part"
|-
|2018 - 2019
|The Athena
|ניילה מאליק
|תפקיד ראשי; 26 פרקים
|-
| 2022
|האויב שבפנים
|ג׳ייד וסקר
|תפקיד ראשי; 8 פרקים
|}

=== פרסים ומועמדויות ===
{| class="wikitable sortable plainrowheaders"
!שנה
! פרסים
! קטגוריה
! עבודה מועמדת
!תוצאה
! Ref
|-
| rowspan="1" | 2019
| פרסי הסרט והטלוויזיה של Screen Nation
| כוכב עולה
|The Athena
| 
|<ref name=":0"></ref>
|}

==קישורים חיצוניים==

* 

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:אנגליות שנולדו ב-1996
קטגוריה:אנגלים שנולדו ב-1996
הדשא הירוק של ויומינג

הדשא הירוק של ויומינג (באנגלית: Green Grass of Wyoming) הוא סרט קולנוע אמריקאי משנת 1948 המבוסס על ספר בשם זה מאת מרי אוהרה (1946) שהוא השלישי בטרילוגיה שלה על משפחת חוואים בויומינג וקורותיהם עם סוסת המוסטנג שלהם "פליקה" וצאצאיה.

צוות השחקנים בשני הסרטים הראשונים הוחלף בשחקנים אחרים. הילד קן הוא כעת בוגר ומאוהב בשכנתו היפה שהיא בת גילו. ההמשכיות מתבטאת גם בסוס "סער" שהוא בנה של "פליקה".

צ'ארלס קלרק היה מועמד לפרס אוסקר לצילום הטוב ביותר - צבע.

מרטין ברקלי היה מועמד לפרס גילדת הכותבים של אמריקה.

ברל אייבס משחק, שר ומשמש כמספר ברקע לאורך כל הסרט.

==תקציר העלילה==
קן מקלאוקין (רוברט ארתור) הוא כעת נער בוגר ושותף עם אביו רוב (לויד נולן) בחוות הסוסים שלהם "Goose Ranch" בוויומינג. הוא רוכש על דעת עצמו סוסת מוסטנג יפהפייה בשם "ג'ואל" ("Crown Jewel") וננזף על ידי רוב על שלא שותף בהחלטה.

ליד משפחת מקלאולין גרים ביוור גרינוויי (צ'ארלס קובורן) ונכדתו קרי (פגי קמינגס). ביוור מתמכר לשתיית אלכוהול וזה פוגם בתפקודו ומדאיג את קרי. סוס הפרא "סער" שהיה שייך פעם למשפחת מקלאולין מגיע לחוותם ומושך משם סוסות. ביוור מגיע לחוות מקלאוקלין ודורש מרוב לחסל את "סער".

בין קן וקרי מתפתחת אהבה למורת רוחו של הסבא שנוטר טינה למשפחת מקלאולין. קן מזמין את קרי לנשף בכפר בו רוקדים הצעירים לצלילי שירתו של עובד חוות מקלאולין, גאס (ברל אייבס).

"סער" חודר לחוות מקלאוקין, ומתחכך עם "ג'ואל" ומושך אותה ל"ממלכתו" בו נמצאות סוסות נוספות.

החוואים מארגנים חיפוש נרחב אחרי סער ושאר הסוסים. סער בורח עם "ג'ואל" והסוסה שוקעת בבוץ ומצבה קשה. ברגע האחרון מגיע לשם קן ומחלץ אותה בעזרת פלצור. מצבה של ג'ואל קשה והווטרינר אומר שהיא תמות. ברגע זה עוזרים ביוור וקרי לקן והסוסה מתאוששת.

מרוץ סוסום הקשורים לעגלה דו גלגלית עומד להיערך בלנקסטר, אוהיו. קן רוצה להשתתף במרוץ למרות ספקותיו של אביו. הוא מתאמן עם הסוסה בעזרת המאמן הקשיש ג'ייק (וויל רייט). גם הסבא ביוור שהפסיק לצרוך אלכוהול, מתעתד להשתתף במרוץ עם סוסו "סנדאון".

בשלב הראשון מנצח ביוור, בשלב השני מנצח קן ובשלב השלישי והמכריע זוכה ביוור במקום הראשון. קן מאוכזב אבל הסבא בודק את ג'ואל ומגלה להם שהיא בהריון (מ"סער"). כולם שמחים וקן מתחבק עם קרי.

בסיום רואים את הסייח הלבן "ענן סערה" שנולד לג'ואל שהוא נינו של ה"אלבינו" המפורסם.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוברט ארתור
|קן מקלאולין
|
|-
|לויד נולן
|רוב מקלאולין
|אבא
|-
|ג'רלדין וול
|נל מקלאולין
|אמא
|-
|ברל אייבס
|גאס
|עובד בחווה
|-
|פגי קמינגס
|קרי גרינוויי
|
|-
|צ'ארלס קובורן
|ביוור גרינוויי
|סבא של קרי
|-
|וויל רייט
|ג'ייק
|מאמן רכיבה
|}

==קישורים חיצוניים==

* [https://www.youtube.com/watch?v=q99eW_rkaAk&t=26s סצנת הסיום - המרוץ], באתר יוטיוב
* [https://www.tcm.com/tcmdb/title/76970/green-grass-of-wyoming#overview הדשא הירוק של ויומינג], באתר TCM

קטגוריה:סרטי 1948
קטגוריה:סרטי ילדים
קטגוריה:סרטי פוקס המאה ה-20
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים לכל המשפחה
קטגוריה:סרטים על סוסים
אלי גונן

אלי גונן (גולדשטיין) (6 באוגוסט 1947 – 19 בדצמבר 2022) היה קצין צה"ל בדרגת תת-אלוף, מפקד יחל"ם וממר"ם.

==ביוגרפיה==
גונן נולד בישראל לישעיהו והניה. התגייס לחטיבת גולני והגיע בה לתפקיד מפקד פלוגה.

שירת כמפקד יחל"ם, יחידת המחשבים של אגף המודיעין, בין השאר במהלך מלחמת לבנון הראשונה. בתקופה זו, הוטלה על היחידה בראשותו המשימה לשפר את יכולת שינוע המידע, ונבנתה מערכת על בסיס מיני-מחשבים. בשנת 1986 יצא מטעם צה"ל להשתלמות של שנה בחברת "DEC" ("דיגיטל") בצרפת.

בנובמבר 1987 מונה למפקד ממר"ם - מרכז המחשבים הכלל צה"לי. בתפקידו זה הוביל את הכנסת הדואר האלקטרוני לצה"ל, פיתוח מערכת המידע לחלוקת ערכות המגן במלחמת המפרץ, ופיתוח מערכות מידע למתאם פעולות הממשלה בשטחים. גונן קודם לדרגת תת-אלוף, והוא היחיד שנשא דרגה זו בעת שירותו כמפקד ממר"ם. סיים את תפקידו במאי 1992.

לאחר שחרורו מצה"ל מונה למנכ"ל חברת מג'יק תעשיות תוכנה ושימש בתפקיד זה במשך חמש שנים. לאחר מכן שימש כמנהל בחברת בינת, ונשיא חטיבה בחברת אמדוקס. ליווה כיועץ וכמנהל מיזמי מחשוב במערכת הבנקאות בישראל: אופק – פרויקט המודרניזציה של מחשוב בנק דיסקונט, חרמ"ש - פרויקט המודרניזציה של מחשוב בנק לאומי ופרויקטים בבנק הפועלים.

היה בעל תואר בהנדסת תעשייה וניהול מהטכניון.

נפטר מדום לב ב-19 בדצמבר 2022 והובא לקבורה בבית העלמין בבני ציון.

==קישורים חיצוניים==
* יהודה קונפורטס, [https://www.pc.co.il/news/344500/ מפקד לשעבר של ממר"ם מתמודד לתפקיד דירקטור חיצוני בבנק לאומי], באתר "אנשים ומחשבים", 22 באוגוסט 2021

==הערות שוליים==

קטגוריה:מפקדי ממר"ם
קטגוריה:תתי-אלופים בצה"ל
קטגוריה:מנכ"לים יוצאי שירות קבע בצה"ל
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1947
קטגוריה:ישראלים שנפטרו ב-2022
וירג'יניה ריצ'מונד ריינולדס

וירג'יניה ריצ'מונד ריינולדס (באנגלית:Virginia Richmond Reynolds; 1866–1903) הייתה אמנית אמריקאית שנודעה במיוחד בזכות מיניאטורות הדיוקן שלה. היא גם הייתה מורה בעלת השפעה בתחום.

== ראשית חייה ==
ריינולדס נולדה בשיקגו, ולמדה תחילה במכון לאמנות בשיקגו ולאחר מכן במינכן אצל קרל פון מאר. בזמן שהייתה במינכן התחתנה עם ולינגטון ג'ארארד ריינולדס שהיה גם הוא סטודנט לאמנות במינכן. בני הזוג עברו לפריז, שם וירג'יניה המשיכה את לימודיה אצל הצייר האמריקאי האימפרסיוניסטי צ'ארלס אוגוסטוס לסאר והחלה להציג את עבודותיה.

== קריירה ==
וירג׳יניה ריינולדס, דיוק מינאטורי
דיוקנה המיניאטורי של נערה הולנדית בתערוכת איגוד האמנות האמריקאית בפריז משנת 1896 הייתה היצירה היחידה בתערוכה שצוירה על ידי אישה. הצלחת המיניאטורות שלה בתערוכת סלון דה שאן-דה-מארס בשנת 1898 הובילה לכך שנבחרה כשותפה באגודה הצרפתית לאמנות יפה. היא גם הקימה בית ספר משלה לציור מיניאטורות בפריז, שם כללו תלמידיה גם את לוסי מאי סטנטון, אדה נמויד קסטרטון וקורנליה אליס הילדברנדט. רוזינה קוקס בורדמן הושפעה גם היא מהסגנון שלה.

ריינולדס הייתה אחת החברות המייסדות של האגודה האמריקאית לציירי מיניאטורות בשנת 1899 וחזרה מדי פעם לשיקגו, שם היה לה סטודיו ולימדה את הקורס הראשון בציור מיניאטורי במכון לאמנות בשיקגו. היא מתה בגיל 37 כתוצאה מתסחיף במהלך חופשה עם משפחתה באגם בוויסקונסין. לאחר מותה, בעלה נשאר בשיקגו, לימד במכון לאמנות והמשיך את דרכו כצייר. הוא מת שם בשנת 1949.

טכניקת הציור המיניאטורות של ריינולד, וזו שהציגה לתלמידיה, כללה משיכות מכחול מקבילות חופשיות - "אקספרסיוניסטיות". דיוקנה של בסי מור היה אחד מתוך שלושה אותם הציגה בתערוכת העולמית ב־1900, פריז. נמצא באוסף מוזיאון המטרופוליטן לאמנות בניו יורק.

==קישורים חיצוניים==

== הערות שוליים ==

קטגוריה:ציירות אמריקאיות
קטגוריה:ילידות 1866
קטגוריה:אמריקאים שנפטרו ב-1903
קטגוריה:נפטרות ב-1903
צדק מוחלט

צדק מוחלט הוא סרט דרמה-פשע ישראלי משנת 1998, העוסק בפרשת חטיפת ילדי תימן, עם ארנון צדוק, נטע מורן ועפרה חזה בתפקידים הראשיים.

==עלילה==
גידי וקסמן (ארנון צדוק) ואריה (שמיל בן ארי) הם זוג בלשי משטרה, שחוקרים רציחות. 
במהלך חקירת רצח שגרתי, וקסמן מאבד את שלוות נפשו, כי מחלון זירת הרצח נשקפת גינת הפעוטון, שהוא עצמו למד בו. הדבר מזכיר לו אירועים מוזרים מתקופת ילדותו המוקדמת.

בעקבות זה, וקסמן אינו מרוכז, ונוהג ברשלנות. תוצאת רשלנותו של וקסמן היא, שהאדם שנחקר בחשד לרצח, מתאבד בחדר החקירות. כמו כן, וקסמן מכה נמרצות גבר זר, ששכב עם חברתו השוטרת מירי (נטע מורן), שגם אריה מאוהב בה. אריה מביא להדחת וקסמן מהמשטרה בשל התאבדות החשוד, אך מעיד לטובתו, כדי שלא יפגע מעבר להדחתו, וזה בתנאי שיעזוב גם את מירי.

שנתיים מאוחר יותר, אריה כבר נמצא בתפקיד בכיר יותר כקצין בדרגת סגן ניצב, ומחזיר את וקסמן לעבודת הבלשות. בתחילה הוא מציג זאת כהחזרה של וקסמן לעבודה מתוך חברות. אלא שדי מהר מתבררת הסיבה האמיתית. חיים יריב (אורי גוטליב), אחיינו של אריה, עומד להיפלט ממחלק הרצח של המשטרה, משום שהוא בלש גרוע ואדם בלתי נסבל, עד כדי כך, שאף שוטר לא מוכן לעבוד איתו. וקסמן מוחזר לעבודה רק כדי לאפשר לחיים יריב לעבוד עם מישהו, ולהישאר במשטרה.

וקסמן וחיים חוקרים רצח, שחיים ושותפו הקודם התרשלו בחקירתו, ולא הצליחו לפענחו. וקסמן מסביר ליריב עניינים בסיסיים הקשורים בחקירות רצח. וקסמן מסביר ליריב שרוב הרוצחים הם אנשים נורמטיבים כמו יריב וכמו וקסמן. יריב עונה "אולי כמוך". קטע דיון זה מהווה רמז מקדם להמשך.

הקורבן הבלתי מזוהה הוא זונה ממין זכר, בקהילה ההומוסקסואלית, שגופתו מושחתת הפנים, נקברה חלקית בחולות. הם נחשפים לדמויות מהקהילה (כגון יוסי, המגולם בידי אלי דנקר), שמביכות את חיים, והוא הופך אפילו לפחות נעים מבחינה חברתית. וקסמן וחיים מצליחים לזהות את הקורבן שפניו הושחתו ברצח, אך לא מוצאים את הרוצח. שם הנרצח הוא זאב. כמו כן, וקסמן חוזר לחקור את עברו שלו, בעזרת חומר החקירה של הפרשה שהפסיק את חקירתה שנתיים קודם לכן.

במהלך עבודת המשטרה, והחקירה שביצע, וקסמן מגלה שהוא עצמו מילדי תימן החטופים. הוא מוצא את אחותו הביולוגית, רוני שרון (עפרה חזה) שהייתה בתחנת המשטרה בזמן עבודתו, וחשדה שייתכן והוא אחיה. רוני שרון היא עיתונאית, עורכת דין ופעילה חברתית בפרשת ילדי תימן. לאחר שמתברר שאכן הוא אחיה, היא מובילה אותו אל הוריו הביולוגיים חזקי ושולמית (גבי עמרני ויונה עטרי), שהמומים לפגוש בו בערוב ימיהם. וקסמן מנסה להתעמת עם האנשים ששימשו לו כהורים, אחרי שאימצו, ביודעין, ילד חטוף. אולם הוריו המאמצים כבר זקנים מדי מכדי לקיים דיון ענייני. הם עסוקים רק בסבל שעבר עליהם, כילדים שחוו את השואה. הם אינם מצליחים להקשיב כלל לוקסמן. ולגבי מציאת החוטף – לזה אין אפילו קצה חוט.

וקסמן חוזר לפגוש את מירי, והיא אומרת לו ששכבה עם אותו גבר זר שהוא הכה רק בכדי שיקנא לה. היא גם מגלה לו שאותו גבר מת מהמכות, ושהיא השחיתה את פניו וקברה אותו בחולות, זאת בתקווה שוקסמן ינצל מעונש. וקסמן מבין שהוא עצמו הרוצח שהוא וחיים יריב מחפשים. וקסמן מסגיר עצמו לחבריו מהמשטרה, ונעצר באשמת רצח.

==קישורים חיצוניים==

* 
* 

==הערות שוליים==

קטגוריה:סרטי פשע ישראליים
קטגוריה:סרטי דרמה ישראליים
קטגוריה:תל אביב-יפו בקולנוע
קטגוריה:סרטים ישראליים משנת 1998
קטגוריה:פרשת ילדי תימן
קטגוריה:העלייה מתימן בתרבות
אלי גונן (מלונאי)

אלי גונן הוא מנהל ואיש עסקים ישראלי. הוא מנהל ושותף מייסד בחברת Terra לניהול בתי מלון. כיהן כמנכ"ל האוניברסיטה העברית בירושלים, מנכ"ל רשת המלונות שרתון מוריה, מנכ"ל משרד התיירות ונשיא התאחדות המלונות בישראל.

==ביוגרפיה==
קיבל תואר ראשון בכלכלה ותואר שני במנהל עסקים מהאוניברסיטה העברית בירושלים. עבד בתפקידים שונים באוניברסיטה העברית, בהם ראש מדור משאבי אנוש ועוזר מנכ"ל, ובשנים 1987–1991 היה מנכ"ל משותף למינהל של האוניברסיטה. בשנת 1991 מונה למנכ"ל משרד התיירות ושימש בתפקיד זה עד 1996, תחת שרי התיירות גדעון פת ועוזי ברעם. לאחר סיום כהונתו זו מונה למנכ"ל רשת המלונות ב"כור תעשיות" והקים בישראל את רשת המלונות שרתון מוריה בישראל. במקביל היה דירקטור בחברת התעופה ארקיע.

בשנים 2009–2017 כיהן כנשיא התאחדות המלונות בישראל. בתפקידו זה נאבק בהתרחבות השכרת דירות לתיירים דרך Airbnb.

יחד עם קלמן הובר הקים את חברת Terra, העוסקת בניהול בתי מלון, ולה שלושה בתי מלון, בירושלים, בתל אביב ובירוחם. 

שימש יו"ר דירקטוריון קו-אופ ישראל, דירקטור בבנק דיסקונט, ובמרכז הקונגרסים בבנייני האומה בירושלים וחבר בהתנדבות במרכז וראייטי בירושלים.

==קישורים חיצוניים==
* שירה אהרוני, [http://bschool.huji.ac.il/bs/Bogrim/Bogrim/eli-gonen פעם מנכ"ל תמיד מנכ"ל - ראיון עם אלי גונן], באתר של ארגון הבוגרים של בית הספר למנהל עסקים של האוניברסיטה העברית בירושלים
* 

==הערות שוליים==

קטגוריה:מנכ"לי משרד התיירות
קטגוריה:מנכ"לים ישראלים
קטגוריה:דירקטורים ישראלים
קטגוריה:אנשי עסקים ישראלים
קטגוריה:בוגרי האוניברסיטה העברית בירושלים
מבצע משפחה במצור

מבצע משפחה במצור היה מבצע צבאי של צה"ל במהלך האינתיפאדה השנייה, במהלכו פשט גדס"ר גולני על מספר מבנים בשכונת שג'אעייה שברצועת עזה במטרה לעצור פעילי חמאס שעסקו בייצור ושיגור רקטות לעבר יישובי עוטף עזה.

== מהלך המבצע ==
במאי 2003 הטילו אלוף פיקוד הדרום, דורון אלמוג, ומפקד אוגדת עזה, תא"ל ישראל זיו על מפקד חטיבת גולני, אל"ם משה תמיר, לפשוט על קבוצת מבנים בשכונת שג'אעייה במטרה ללכוד שלושה פעילי חמאס, מחמולת אבו היין, שעסקו בייצור ושיגור רקטות לעבר יישובי עוטף עזה. תמיר הטיל את המשימה על גדוד הסיור החטיבתי עליו פיקד סא"ל רון וייזל.

הגדוד, בהובלת עורב גולני, עליה פיקד רס"ן אייל אסרף, חדר לרצועה על גבי רכבים של יחידת הניוד. כקילומטר מהיעד אירעה תאונה ואחד מרכבי השיירה התנגש בחסם שהניחו המחבלים על הציר, ונגרמה תאונת שרשרת. הרכב הראשון בהובלתו של סגן אמנון בר פלד המשיך ליעד ופרץ את שער המבואה לחצר הבית. שאר השיירה נעצרה, ורבים מלוחמי סיירת גולני נפצעו. חוליית החוד של סגן אמנון בר פלד פרקה מהג'יפ ועם הפריקה נפתחה אש על הכוח. הכוח השיב באש, הרג את אחד המחבלים והתפתחו חילופי אש וזריקת מטענים על הכוח. הכוח המשיך לירות למקורות הירי, ובמהלך הירי נפצעו הקצין אמנון בר פלד, הקשר גל לנץ והמטוליסט אלעד וייס. הכח נשאר לסגור את הסימטה עד להגעת הכוחות הבאים. המג"ד התעקש להמשיך במשימה. צוות מהסיירת, בפיקוד אורן אנטמן, שנותר כשיר, ניתק מהשיירה ונע ליעד, במטרה לכתר את המבנים בהם שהו הפעילים בטרם יספיקו להימלט. הצוות הגיע ליעד וסגר עליו.

הצוות בפיקוד אנטמן ניהל חילופי אש עם המחבלים עד להגעת צוות נוסף בפיקוד אביחי זפרני, וכן המג"ד, וייזל, המ"פ, מילוא, והמח"ט, תמיר. מילוא, ועמו הצוות בפיקוד זפרני ניהלו לחימה עם המחבלים בתוך המבנה ואף נעזרו באש טנקים שחברו לכוח. לבסוף הרג הכוח בפיקוד מילוא את המחבלים במבנה. בסיום הלחימה נהרגו כלל המחבלים המבוקשים וכן שמונה מחבלים נוספים שפתחו באש על הכוח, עשרות נוספים נפצעו.

במהלך המבצע, למרות הסיכון שהיה בכך לביטחון הכוח, הקפידו הלוחמים והמפקדים להימנע מפגיעה באזרחים בלתי מעורבים. תשעה מחיילי הכוח נפצעו. בשנת 2003 הוענק לרון וייזל, צל"ש אלוף מאת מפקד פיקוד הצפון, בני גנץ, על האופן בו פיקד על הגדוד במבצע.

==הערות שוליים==

משפחה במצור
משפחה במצור
קטגוריה:2002 בישראל
קטגוריה:חטיבת גולני: קרבות ומבצעים
קטגוריה:קרבות חטיבת גולני ברצועת עזה
קטגוריה:צה"ל: מבצעים ברצועת עזה
קרב מונטאפרטי

קרב מונטאפרטי נערך ב-4 בספטמבר 1260 בטוסקנה בין פירנצה לסיינה במסגרת מלחמות הגוולפים והגיבלינים, שתי מפלגות מרכזיות בפוליטיקה של איטליה בימי הביניים שסכסוכן נעוץ בשאלת הנאמנות לשליט האימפריה או לאפיפיור. הקרב הסתיים בניצחון סיינה הגיבלינית והגליית משפחות רבות מפירנצה הגוולפית, והיה לאחד מהקרבות עקובי הדם באיטליה של ימי הביניים, עם מעל ל־10 אלף הרוגים<ref></ref>. מעשה בגידה שהוביל את אנשי סיינה לניצחון מתואר על ידי דנטה בחלק התופת של "הקומדיה האלוהית"<ref>הקומדיה האלוהית, תופת, שיר 33</ref>.

== קישורים חיצוניים ==

* 

==הערות שוליים==

מונטאפרטי
קטגוריה:המאה ה-13
מונטאפרטי
הכוהנת (קלף טארוט)

קלף "הכוהנת"הכוהנת, הוא קלף מספר 2 בארקנה הגדולה של קלפי הטארוט. בקלפי הטארוט של מרסיי עוטה הדמות שבקלף כתר אפיפיורי, והקלף נקרא "האפיפיורית", והיא קושרה לאגדה על "האפיפיורית יוהנה". כשנוצרה חפיסת קלפי הטארוט ריידר-ווייט , שונה הכתר האפיפיורי לכתר הדומה לזה שעוטה דמותה של חתחור, הדמות שבקלף צוירה יושבת בין העמודים יכין ובועז, ושמה שונה ל"הכוהנת".

ארתור אדוארד וייט, שהיה שותף ביצירת חפיסת הריידר ווייט, גרס כי הקלף נקשר לעשתרת. בחבילת "השחר המוזהב" הכוהנת עומדת מעל המים, עוטה הינומה עם סהרון עליו ואוחזת בגביע המלא בדעת.

== משמעות הקלף ==
הכוהנת מייצגת את האם הרוחנית, המכשפה, האוראקל. דמות רוחנית ומאגית, שומרת הסודות, בעלת יכולות מיסטיות חזקות מאוד ויכולת הסתרה ושמירת חשאיות וידע עמוק. העמודים בשחור ולבן מסמלים דואליות. הקלף מדבר על סגירות, סודות והסתרה או על עולם המיסטיקה והרוחניות. בהיבט רומנטי יכול לסמל זוגיות שנשמרים בה סודות. הקלף מציע לאדם להתחבר אל התת-מודע והאינטואיציה, להפתח ולשתף את רגשותיו, ולהימנע מלהיות סגור.

אולם, אדם שבוחר לפרוס קלפים ולהתייחס גם להיפוך הקלף, יכול להתייחס לקלף הכוהנת כאל מסר המדבר על אינטואיציה מודחקת, מניעים נסתרים, שטחיות, בלבול ואף דיסוננס קוגניטיבי.

יש הגורסים כי קלף הכוהנת מייצג אינטואיציה, עצמאות, קלף שמייצג את האמון העצמי. השער למסתורין לתת מודע לחיים וליקום. עוד נטען כי קלף הכוהנת מסמל תהליכי חניכה וגדילה, תהליך של גילוי עצמי שנועד לשרש מנשמתו של האדם דימוי עצמי שגוי, חוסר אהבה עצמית, וחוסר הערכה. אחרים מאמינים כי הקלף מסמל אינטואיציה, ידע מקודש, נשיות אלוהית, ואת הלא-מודע. כמו כן, אחרים גורסים כי הקלף מייצג בין היתר חושניות.

==קישורים חיצוניים==

== הערות שוליים ==

קטגוריה:קלפי טארוט
כריס דוארטה

כריסטופר ת'יאורט "כריס" דוארטה (באנגלית: Christopher Theoret "Chris" Duarte; נולד ב-13 ביוני 1997) הוא כדורסלן קנדי-דומיניקני, שמשחק בקבוצת סקרמנטו קינגס מליגת ה-NBA, בעמדת הקלע.

==נעורים וקריירת מכללות==
דוארטה נולד במונטריאול שבקנדה, גדל בפוארטו פלטה שברפובליקה הדומיניקנית, ובגיל 16 עבר עם משפחתו להתגורר בטרוי, ניו יורק.

בשנת 2017 החל ללמוד במכללת המדינה של צפון-מערב פלורידה, ושנתיים לאחר מכן עבר לאוניברסיטת אורגון על מנת להשתתף בליגת המכללות הבכירה. בעונתו הראשונה בקבוצת האוניברסיטה קלע 12.9 נקודות בממוצע למשחק, ובעונה העוקבת, לאחר עזיבתו של פייטון פריצ'רד ל-NBA, הפך לשחקן המוביל של ה"דאקס" ורשם ממוצעים של 17.1 נקודות, 4.6 ריבאונדים, 2.7 אסיסטים ו-1.9 חטיפות למשחק.

==קריירת משחק מקצועית==
בדראפט ה-NBA{{כ}} 2021 נבחר דוארטה בבחירה ה-13, על ידי אינדיאנה פייסרס. בגיל 24, היה דוארטה השחקן המבוגר ביותר שנבחר בדראפט זה. ב-20 באוקטובר ערך את הופעת הבכורה שלו ב-NBA בה קלע 27 נקודות ולקח 5 ריבאונדים.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אינדיאנה	|| 55 || 39 || 28.0 || 0.432 || 0.369 || 0.804 || 4.1 || 2.1 || 1.0 || 0.2 || 13.1
|- style="background-color: #EFEFEF;"		|| 
| 	|| אינדיאנה	|| 46 || 12 || 19.5 || 0.369 || 0.316 || 0.847 || 2.5 || 1.4 || 0.5 || 0.2 || 7.9
|- style="background-color:#80BFFF; font-weight:bold;"		|| 
| קריירה || 		|| 101 || 51 || 24.1 || 0.410 || 0.347 || 0.821 || 3.4 || 1.8 || 0.8 || 0.2 || 10.7
|}

==קישורים חיצוניים==

==הערות שוליים==

קטגוריה:כדורסלנים קנדים
קטגוריה:מונטריאול: אישים
קטגוריה:כדורסלני הרפובליקה הדומיניקנית
קטגוריה:כדורסלני אוניברסיטת אורגון
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:קנדים שנולדו ב-1997
אישטוואנדי

אישטוואנדי (בהונגרית: Istvándi) הוא כפר של כ-600 תושבים במחוז שומוג', נפת בארץ'.

== מיקום ==
היישוב ממוקם בשומוג'-הפנימית, ליד הכביש הראשי 6, העיירות הקרובות ביותר הן כארץ' (15 ק"מ) וסיגטוואר (15 ק"מ).

== היסטוריה ==
אנדרטה לשימור: אסם גרעיני הדגן
האזכור הראשון של היישוב בכתב נמצא ברשימת המעשרות לאפיפיור משנת 1332, אז הוא נכתב בצורת שטפנדי (Stehpandi). בשלב זה זה כבר היה במקום כנסייה. שמו הופיע בשנת 1421 שוב בדמות אישטואנדי (Isthuandy). בשנת 1536 הוא היה בבעלות הבישוף של פץ' ג'רג' שויוק. בשנת 1664, במהלך מסע החורף שלו, חנה צבא מיקלוש זריני בפאתי הכפר. משנת 1726 היישוב הפך לנחלת בית אסטרהאזי, והוא נשאר בבעלותם עד להלאמת האדמות בשנת 1950.

האוכלוסייה גדלה בהתמדה לאורך המאות, היא הייתה הגבוהה ביותר בתקופת מלחמת העולם השנייה (1,200 איש) ומאז היא יורדת בהתמדה.

== אתרים בעלי חשיבות ==
באישטוואנדי יש שלוש אנדרטאות מוגנות לאומית: 
* כנסייה קלוויניסטית בסגנון הבארוק, מהמאה ה-18. המגדל שלו בסגנון גותי.
* בית איכרים עממי משנת 1848, לימים שימש כבית כפרי אזורי
* אסם גרעיני הדגן משנות ה-1890

== קהילה יהודית ==
ביישוב התקיימה קהילה יהודית קטנה לפחות מאמצע המאה ה-19. מבחינת מוסדות קהילה ומרשם אוכלוסין הכפר היה שייך לעיר הסמוכה סיגטוואר, בה הייתה קהילה יהודית גדולה יחסית ובמשך תקופה ארוכה. מעט היהודים מהכפר גורשו בשואה למחנות ההשמדה כמו רוב יהדות הונגריה.

== ילידי המקום ==
* לאיוש מדיאר (בשם קודם מילהופר עד 1908 ובשמותיו הבדויים, Nemo, Hunor (בהונגרית: Magyar Lajos; אישטוואנדי, 25 בנובמבר 1891 – אתר ההוצאה להורג במוסקבה, מחנה בוטובו, 17 ביולי 1940) היה עיתונאי יהודי-הונגרי קומוניסטי, כלכלן ופוליטיקאי, בעלה של השחקנית היהודייה-הונגרייה בלנקה פצ'י.

== קישורים חיצוניים ==

* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:שואת יהודי הונגריה
קטגוריה:קהילות יהודיות שהושמדו בשואה
הירי בבניין אמפייר סטייט (2012)

הירי בבניין אמפייר סטייט הוא פיגוע ירי שביצע ג'פרי ג'ונסון, מעצב בגדים שפוטר, ב-24 באוגוסט 2012 בעיר ניו יורק, סמוך לבניין אמפייר סטייט, ובו נהרג אחד מירי המפגע ונפצעו תשעה מירי השוטרים.<ref name="CNN-2dead"></ref>

==האירוע==
האירוע התרחש ביום שישי, 24 באוגוסט 2012, בשעה 9:03 בבוקר, בצידו הפונה לרחוב 33 של האמפייר סטייט בילדינג.

ג'פרי ג'ונסון, מעצב בגדים שפוטר, הסתתר מאחורי טנדר חונה וירה כדור אחד בעמיתו לשעבר, סטיבן ארקולינו, באמצעות אקדח קולט M1911 שנשא.<ref name="WSJ"></ref> לאחר שהקרבן נפל לארץ, ג'ונסון ניגש אליו וירה בו ארבע פעמים נוספות, עד שמת.<ref name="Huffington Post"></ref><ref name="apshot5times"></ref> לאחר מכן החביא ג'ונסון את האקדח בתיקו ופנה ללכת. פועל בניין עקב אחריו, והתריע על האירוע לשוטרים שעמדו בפתחו של האמפייר סטייט בילדינג בשדרה החמישית.<ref name=CNN></ref>

כשהשוטרים הגיעו לג'ונסון הוא הרים את נשקו, אך לא ירה. השוטרים ירו 16 פעמים, הרגו את ג'ונסון ופצעו קל תשעה אנשים נוספים שהיו באזור (שלושה נפגעו מירי ישיר של השוטרים ושישה נפצעו מנתזים).<ref name='NYT-ShootingNear'></ref><ref name='CNN-VictimsWounded'></ref> עדי ראייה סיפרו כי הירי ארך כ-15 שניות.<ref name="ynet"></ref> במחסנית באקדחו של ג'ונסון נותרו שני כדורים, ובתיקו נמצאה תחמושת נוספת.

==המפגע והקרבן==
ג'פרי ג'ונסון, תושב מנהטן בן 58, נולד ביפן, בן לאב אמריקאי ואם יפנית, והיגר לארצות הברית כשהיה בן עשרה חודשים.<ref name=motheraskswhy></ref> הוא שירת במשמר החופים של ארצות הברית בשנים 1973–1977, ושוחרר בכבוד כקצין זוטר שני.<ref name=nbcny></ref> הוא למד במכללת רינגלינג לאמנות ועיצוב שבסרסוטה ועבד במשך כשש שנים בחברה לעיצוב הלבשת נשים,<ref name="LATimes"></ref> ממנה פוטר כשנה לפני הירי.

הוא האשים את הקרבן, סטיבן ארקולינו (41, עבד כסגן הנשיא באותה חברה), בכך שלא קידם את קו החולצות שעיצב ג'ונסון, מה שהוביל לפיטוריו. השניים הגישו בעבר תלונות הדדיות על הטרדה, וג'ונסון אף איים על ארקולינו כי הוא יהרוג אותו. אף על פי שכבר פוטר מהחברה, היה ג'ונסון מבקר בה בקביעות ומתעמת עם ארקולינו.<ref name=11shotnytimes></ref><ref></ref><ref name=ercolinonews></ref> המשטרה טענה כי ג'ונסון היה במצב כלכלי קשה, והתעתד להיות מסולק מביתו, מה שכנראה היה הטריגר לירי.<ref></ref>

האקדח אותו נשא ג'ונסון נקנה ברישיון בסרסוטה בשנת 1991, אך לא היה לו רישיון לנשיאת נשק בניו יורק.

==סיכום האירוע==
הקורבנות, חמש נשים וארבעה גברים, טופלו בבתי החולים הסמוכים, ושישה מתוכם שוחררו כבר באותו ערב.<ref name='colleenlongap'></ref>

במסיבת עיתונאים זמן קצר לאחר הירי דיווחו ראש העיר מייקל בלומברג ומפקד המשטרה ריימונד קלי כי ייתכן שחלק מהקרבנות נפגעו מירי השוטרים, ולמחרת הירי אישר קלי את הדבר.<ref></ref>

כשנה לאחר האירוע הגישו חמישה מנפגעי ירי השוטרים תביעה נגד המשטרה והעיר לבית המשפט העליון של מנהטן.<ref>Sandoval, Edgar; Showalter, Aaron; Gioino, Catherina; Ortiz, Edward; McShane, Larry (August 23, 2017). "[http://www.nydailynews.com/new-york/victims-gunfight-skyscraper-feel-pain-years-article-1.3427874 Victims of police gunfight outside Empire State Building feel trauma as five-year anniversary of shooting nears]". New York Daily News. Retrieved February 23, 2018.</ref>

==הערות שוליים==

קטגוריה:מעשי פשע בניו יורק
קטגוריה:רצח בניו יורק
קטגוריה:ארצות הברית: פיגועי ירי
קטגוריה:2012 בארצות הברית
קטגוריה:ירי המוני בארצות הברית
שמיים (סרט)

שמיים (ברוסית: Небо) הוא סרט דרמה ומלחמה רוסי בבימויו של איגור קופילוב, המבוסס על אירועים אמיתיים שהתרחשו בסוריה. הפקת הסרט נעשתה בתמיכת משרד ההגנה של רוסיה. הסרט תוכנן לצאת לאקרנים ב-7 באוקטובר 2021, אך בשל מגפת הקורונה ברוסיה ועליית התחלואה מאוקטובר 2021 יציאתו נדחתה ל-18 בנובמבר 2021.

בסוף השבוע הראשון להקרנתו הסרט הכניס למעלה מ-50 מיליון רובל רוסי.
==רקע==

הסרט מבוסס על אירועים אמיתיים שהתרחשו ברפובליקה הערבית הסורית, כאשר מטוס קרב רוסי מסוג סוחוי Su-24 הופל על ידי מפציץ טורקי בצפון המדינה ב-24 בנובמבר 2015. הנווט קונסטנטין מורחטין פלט והצליח לשרוד ולהינצל, אך הטייס אולג פשקוב, שצנח, נורה באוויר על ידי חמושים. מאוחר יותר נהרגו כל המחבלים המעורבים במות הטייס הרוסי והטייס קיבל לאחר מותו את עיטור גיבור רוסיה.

==עלילה==
במרכז הסיפור שלוש דמויות ראשיות - סגן אלוף סושניקוב, סרן מוראביוב ורס"ן זכארוב. שלושה גילאים, שלוש דמויות שונות, שלושה גורלות שונים, שנועדו להיפגש בבסיס הצבאי חמיימים, בלב סוריה המדממת.

הדמויות הראשיות פוגשות זו את זו לראשונה בחצי האי קרים במחנה אימוני הישרדות לטייסים. מוראביוב הצעיר, הנועז וחד הלשון, בניגוד לחברו הבכיר המאוזן והמיושב יותר בגדוד התעופה סושניקוב, שלא אהב מיד את הקצין זכארוב, שמעצבן את הקפטן הצעיר. החייל מגיב לו ב"הדדיות". אך השלישייה תיפגש בפעם השנייה ברפובליקה הסורית.

הסרט מגולל את שהות הכוחות המזוינים הרוסיים בסוריה, מתאר את המלחמה עם דאעש והמבצע לחילוץ הנווט, אשר, כתוצאה מהתקפה על המטוס שלו, נחת בשטח אויב.

==שחקנים ודמויות==
*איגור פטרנקו - אלוף סושניקוב, טייס חיל האוויר הרוסי
*איוואן בטאריוב - סרן מוראביוב, נווט
*סרגיי גובאנוב - רב-סרן זכארוב, קצין הכוחות למבצעים מיוחדים של צבא רוסיה
*מריה מירונובה - רעייתו של סושניקוב

==הפקה==
צילומי הסרט החלו בחצי האי קרים באוקטובר 2020, מאוחר יותר נערכו גם בסוריה, סנקט פטרבורג ובליפצק.
==קישורים חיצוניים==

*

*[https://cplineup.com/film/3012 "שמיים"], באתר סנטרל פרטנרשיפ 

==הערות שוליים==

קטגוריה:המעורבות הרוסית במלחמת האזרחים בסוריה
קטגוריה:סרטי 2021
קטגוריה:סרטי VGTRK
קטגוריה:סרטי מלחמה רוסיים
קטגוריה:סרטי פעולה רוסיים
קטגוריה:סרטי צבא
קטגוריה:סרטים שיציאתם נדחתה בעקבות מגפת הקורונה
בית עד'אקה

בַּיתּ עְדַ'אקֵה (בערבית: بيت عذاقه, נקראה גם: אעבאר צ'אפרה) היא עיירה במחוז עמראן שבתימן, כ-60 ק"מ צפונית-מערבית לצנעא.

== העיירה ==
העיירה קרויה על שם ה"עודקי", שהוא מין משובח של צמח הדורה שהיה גדל בשפע באזור.

העיירה נמצאת תחת מחוז עמראן. בעבר הייתה העיר תחת מחוז חג'ה. העיירה ממוקמת למרגלות הר גבוה הנקרא "ג'בל מסוַר".

האזור בו נמצאת העיירה נחשב לאזור יפה מאוד, וכך כתב השד"ר ר' יעקב ספיר, שביקר בתימן:

== הקהילה היהודית ==
התיעוד הקדום ביותר של הקהילה היהודית בבית עד'אקה הוא משנת ה'ת"ם (1680), השנה בה התרחשה גלות מוזע. המשורר סעיד בן אסבאט מקונן על קהילת יהודי בית עד'אקה שיוצאת לגלות.

הקהילה היהודית גרה בעיירה באזור נפרד מהערבים. בית הכנסת הגדול בעיירה היה של משפחת עזירי, ובמאה ה-20 נפתחו בקהילה שני בתי כנסת נוספים, האחד במעלה העיר ועל כן נקרא "אלעיליא", והשני במרכז ולכן נקרא "אלווסטניא". בית הכנסת הישן נקרא "אלספלא", מפני שהיה בתחתית העיר. בין רבני הקהילה היו מארי דוד מזעקי, ונכדו מארי ישראל עוזרי. בעיירה גדלו הרבנים יחיא והב, חיים כסאר, אברהם חייבי, ועוד.

בשנים האחרונות לפני העלייה הגדולה לארץ מנתה הקהילה יותר מחמישים משפחות. בני הקהילה עלו ארצה במבצע על כנפי נשרים בשנת ה'תש"ט (1949). עולים מהעיירה הקימו את המושב צוריאל בגליל העליון.

יהודי בית עד'אקה היו נחשבים חריפים ולמדנים, ונאמר עליהם המשפט: .

== ראו גם ==
* ישראל עוזרי
* דוד מזעקי
* תנעם

== לקריאה נוספת ==
* ד"ר משה גברא, אנציקלופדיה לקהילות היהודיות בתימן, כרך א', עמ' 100–101
* הרב עמרם עוזירי, מלאך ה' – מתולדות רבינו ישראל עזירי זתע"א, ה'תש"ף (2020), עמודים מ"א–מ"ח

== הערות שוליים ==

קטגוריה:תימן: ערים
קטגוריה:קהילות יהודיות בתימן
יוסף נדב

הרב יוסף נדב (נדאף; נולד ב-1932) הוא רב ודיין תימני ישראלי, שכיהן כרב בתל אביב, אב בית הדין בעיר וחבר בית הדין הרבני הגדול בירושלים משנת 1990 ועד צאתו לגמלאות.

==תולדות חייו==
נולד בתימן ב-1932 לעזרא נדאף. עלה לארץ ישראל, ולמד בישיבת תל אביב ובכולל "שבט מיהודה" בעיר. בו' בניסן ה'תשי"ח (27 במרץ 1958) נישא לחיה אביגיל ציפורה, בת הרב ד"ר שמואל שפרבר מלונדון (נכדת הרב דוד שפרבר ואחות הרב פרופ' דניאל שפרבר). נפטרה בשנת 1991.

בשנת 1963 החל לכהן כרב בתל אביב, וב-1965 הושבע כדיין ושובץ לבית הדין הרבני ברחובות. בהמשך, עבר לבית הדין בתל אביב, ואף כיהן כאב בית הדין.

התמודד על חברות במועצת הרבנות הראשית לישראל בשנת 1972, אך לא נבחר.

היה חבר בוועדות שונות, בהן הוועדה הבוחרת את הרבנים הראשיים לישראל,
ועדת השיפוט של פרס הרב קוק לספרות תורנית לשנת ה'תשמ"ו, ועדת פרס הרב טולידאנו לספרות תורנית ועוד.

ב-2 באוקטובר 1990 נבחר לכהונה בבית הדין הרבני הגדול. בשנת 2002 פרש לגמלאות.

==קישורים חיצוניים==
* [https://lite.takdin.co.il/search-results?t=הרב%20יוסף%20נדב&pn=1 פסקי דין של הרב יוסף נדב], אתר תקדין.
* [https://www.psakim.org/psakim/Resaults?betdin=-1&dayan=285&fromDate=&toDate=&text=&searchin=all פסקי דין של הרב יוסף נדב], אתר "פסקים".
* [https://youtu.be/NWP2vz9Xpuk הרב יוסף נדב מספיד] במהלך ה"שבעה" על הרב שלמה קורח, ט"ז בחשוון תשע"ט, סרטון באתר YouTube.
* 

==הערות שוליים==

קטגוריה:רבנים תימנים ישראלים
קטגוריה:דייני בתי הדין הרבניים
קטגוריה:אבות בתי דין
קטגוריה:תל אביב-יפו: רבנים
קטגוריה:משפחת שפרבר
קטגוריה:דייני בית הדין הרבני הגדול
קטגוריה:ישראלים ילידי תימן
קטגוריה:ישראלים שנולדו ב-1932
יוסף דב כהן

הרב יוסף דב כהן (סביבות ה'תרמ"ב, 1882 – ב' בניסן ה'תשכ"ב, 6 באפריל 1962) היה רבה של זסלב במשך כ-20 שנה ורבה של חדרה במשך כ-36 שנה.

==תולדות חייו==
נולד בסביבות 1882 (ה'תרמ"ב לערך) לר' משולם כהן בכפר סמוך לניאסוויז' שבאימפריה הרוסית. למד בישיבת וולוז'ין ובישיבת טלז, והוסמך לרבנות. נשא את שיינה בתו של הרב אליעזר גולדברג, רבה של רומנובה .<ref>על אודותיו ראו: ד"ר אהרון דומניץ, 'עיירתי רומנובה', בתוך: סלוצק, תל אביב תשכ"ב, עמ' 252; ברוך דומניץ, 'הרב מרומנובה', שם, עמ' 253</ref>

בשנת ה'תרס"ה (1905 לערך) החל לכהן כרב בזסלב הסמוכה למינסק, תפקיד שבו כיהן קרוב ל-20 שנה. בהיותו בזסלב היה בקשר קרוב עם רבי ירוחם פרלמן, "הגדול" ממינסק. ביקר לפרקים באנגליה, שבה התגורר אביו, ושם היה בקשר עם הרב שמואל יצחק הילמן, אב בית הדין בלונדון. 

עלה לארץ בשנת 1924 בעקבות המהפכה הבולשביקית, והתיישב במושבה מגדיאל. הוא רכש חלקת אדמה במושבה, ולפרנסתו לימד שיעורים פרטיים בגמרא בתל אביב, בין השאר את ילדיהם של הרבנים מאיר בר-אילן וזאב גולד. בהשפעת שני אלו, התקבל בחורף 1926 (ה'תרפ"ו), למשרת רבה של המושבה חדרה. הוא ייסד את שירותי הדת במושבה,<ref>ראו לדוגמה: 'חדרה', ההד [ב, ג], אדר ב-ניסן תרפ"ז, עמ' יב</ref> ובשנת 1937 היה ממקימי הישיבה המקומית, שלוחת ישיבת נובהרדוק, והיה ממנהליה (לימים, הפכה לישיבת כנסת יצחק הידועה עד היום כ"ישיבת חדרה"). דאג לענייני הדת גם במושבות הסביבה, ונהג לרכב על חמור כדי לספק שירותי דת ולמנות רבנים ושוחטים בזכרון יעקב, בפרדס חנה, בכרכור, בכפר הרא"ה ועוד, וכן להקים בתי כנסת ומקוואות. הקים בחדרה בית ספר דתי. ב-1955 היה ממייסדי "ארגון רבני המושבות וערי השדה בישראל", וניהל אותו. בחדרה למד בשיעוריו הרב ישעיהו משורר הצעיר, ובהמלצתו נסע האחרון ללמוד בישיבת מרכז הרב.

הצטרף לרבנים אברהם יצחק הכהן קוק, אבא יעקב הכהן בורוכוב ומאיר ברלין ל"מסע המושבות" השלישי, בעוברו באזור חדרה. התכתב עם הרב קוק בענייני מצוות התלויות בארץ, והרב קוק כינהו "הרב החקלאי". כמו כן התכתב גם עם הרבנים איסר יהודה אונטרמן, צבי פסח פרנק (שעמו היו לו קשרי חיתון) ועוד. 

היה "נשיא כבוד" של ארגון רבני השומרון, מרבני תנועת המזרחי הוותיקים וחבר חבר הרבנים שעל ידי הפועל המזרחי.<ref>ראו: ישראל ליב גן-צבי, המדריך לישראל הדתית, תל אביב תשי"ח, עמ' 20; ספר הציונות הדתית, כרך א, ירושלים תשל"ז, עמ' 451; יצחק אלפסי, דורשי ציון בפועל, ירושלים תשס"ו, עמ' 251.</ref> 

פעל לשכנוע אנשי מחתרות שלא להגיב לרדיפותיהם של אנשי היישוב המאורגן.

נפטר ב-6 באפריל 1962, ב' בניסן ה'תשכ"ב, ונקבר בחדרה.

==לקריאה נוספת==
* 'רבה של חדרה הג"מ יוסף דוב כהן זצ"'ל', קול תורה [טז, ח], אייר תשכ"ב, עמ' יט
* הרב שאול ישראלי, הרב יוסף דב הכהן זצ"ל, בתוך: התורה והמדינה יג, עמ' תשלח-תשמ
* הרב חיים זארצקי, [https://www.nli.org.il/he/newspapers/hzh/1962/05/10/01/article/36 זיכרון להולכים - הרב יוסף דוד הכהן], הצופה, 10 במאי 1962
* יצחק אלפסי, 'כהן, יוסף דוב', בתוך: אנציקלופדיה של הציונות הדתית, כרך ו, ירושלים תשס"א, עמ' 535–536
==הערות שוליים==

קטגוריה:חדרה: רבנים
קטגוריה:רבנים בלארוסים
קטגוריה:רבני ערים בישראל
קטגוריה:רבני מושבות
קטגוריה:רבנים ביישוב
קטגוריה:ישראלים ילידי האימפריה הרוסית
קטגוריה:בוגרי ישיבת וולוז'ין
קטגוריה:בוגרי ישיבת טלז
קטגוריה:אנשי העלייה הרביעית
קטגוריה:ישראלים שנפטרו ב-1962
עיט מנוקד

עיט מנוקד (שם מדעי: Clanga) הוא סוג של עיט ממשפחת הנציים המכיל שלושה מינים: עיט חורש, עיט צפרדעים ועיט הודי. הסוג נחשב לחלק מהסוג עיט, עד לבדיקות גנטיות שגילו כי הוא קרוב יותר אל הסוג היחידי עיט גדול ציצית. שלושת המינים שוכנים באסיה, אירופה ואפריקה. המינים עיט חורש ועיט צפרדעים הם חורפים ונודדים בארץ ישראל. הם קטנים יותר מרוב המינים בסוג עיט. לפרטים הצעירים יש כתמים לבנים על הגב והכנפיים, מה שנתן להם את שמם.

==מינים==
{| cellspacing="44" class="wikitable sortable"
! שם !! שם מדעי!! תמונה/איור!! שימור:
|-
| עיט חורש || Clanga pomarina || שימור LC
|-
| עיט הודי || Clanga hastata || שימור VU
|-
| עיט צפרדעים || Clanga clanga || שימור VU
|-
|}
==ראו גם==
*עיט קטן
*עיט לוחם
*עיט נצי

==קישורים חיצוניים==

== הערות שוליים ==

קטגוריה:בעלי חיים שתוארו ב-1857
קטגוריה:עיטים
אליסון דוס סנטוס (אתלט)

אליסון דוס סנטוס (בפורטוגזית: Alison dos Santos; נולד ב-3 ביוני 2000) הוא אצן ברזילאי, אלוף העולם (יוג'ין 2022), זוכה מדליית ארד אולימפית (טוקיו 2020) ושיאן דרום אמריקה (46.29 שניות) בריצת 400 מטר משוכות.

==ביוגרפיה==
דוס סנטוס נכווה באורח קשה בגיל 10 חודשים, כאשר שמן רותח ממחבת נשפך עליו. הוא אושפז במשך ארבעה חודשים בבית חולים. צלקות האירוע ניכרות על פניו, חזהו, ידו השמאלית ופדחתו. בילדותו התאמן בג'ודו ומשנת 2013 החל להתאמן באתלטיקה.

===2017===
באליפות העולם עד גיל 18 שנערכה בקניה ב-2017, סיים חמישי בריצת 400 מטר משוכות.

===2018===
באליפות העולם עד גיל 20 שהתקיימה בטמפרה, פינלנד ב-2018 זכה במדליית ארד בריצת 400 מטר משוכות בתוצאה של 49.78 שניות. 

===2019===
ב-2019 זכה במדליות זהב בריצת 400 מטר משוכות באליפות דרום אמריקה (49.88 שניות), במשחקים הפאן-אמריקאיים שהתקיימו בלימה, פרו (48.45 שניות) ובאוניברסיאדה שהתקיימה בנאפולי (48.57 שניות). 

באליפות העולם שנערכה בדוחה, קטר ב-30 בספטמבר אותה שנה סיים שביעי בשיא אישי של 48.28 שניות.

===2021===
====מדליית ארד אולימפית====
באולימפיאדת טוקיו זכה במדליית ארד, בשיא דרום אמריקה של 46.72 שניות, אחרי קרסטן ורהולם מנורווגיה שקבע שיא עולם של 45.94 שניות, וראיי בנג'מין מארצות הברית (46.17 שניות).

===2022===
====אלוף עולם====
באליפות העולם שנערכה ביוג'ין, אורגון ב-19 ביולי 2022 זכה במדליית זהב בריצת 400 מטר משוכות בשיא דרום אמריקה ושיא אליפות חדש של 46.29 שניות, לפני ראיי בנג'מין (46.89 שניות) וטרבור באסיט מארצות הברית (47.39 שניות).

== שיאים אישיים ==
===אצטדיון===
* ריצת 400 מטר משוכות: 46.29 שניות (2022), שיא דרום אמריקה

==קישורים חיצוניים==

קטגוריה:אתלטים ברזילאים
קטגוריה:אלופי עולם באתלטיקה
קטגוריה:זוכי מדליית ארד אולימפית מברזיל
קטגוריה:ברזילאים שנולדו ב-2000
קטגוריה:רצים באולימפיאדת טוקיו (2020)
קטגוריה:אתלטים באולימפיאדת פריז (2024)
עסקי אוויר

עסקי אוויר (ביידיש: לופט געשעפט; בגרמנית: Luftgeschäft) הוא כינוי גנאי לעסקים לא יצרניים המבוססים על סחר במוצרי הון לא פיזיים. השם מרמז על פרנסה שאינה כוללת עבודה בעלת תועלת ואף טפילות. פרנסה מעסקי אוויר הוא אחד הסטראוטיפים שיוחסו ליהודי גלותי שהוצב כנגד היהודי החדש שעוסק בחקלאות ותעשייה.

==שימוש בביטוי==

דב בר בורוכוב תיאר את המבנה התעסוקתי של יהדות אשכנז כ"פירמידה הפוכה": בסיס צר בו יהודים מועטים עוסקים בפעילות יצרנית בתחומי התעשייה וחקלאות. מעליו החלק העליון והרחב הכולל את רוב היהודים העוסקים בעסקי אוויר שונים, בעיקר מתווכים, סוחרים ומלווים בריבית.

בעברית ישראלית הביטויים "לופט גשעפט", "עסקי אוויר" ו"עבודות חרטא" (Bullshit Jobs) שימשו בעבר ועדיין משמשים במידה פחותה ככינוי גנאי לעיסוקים שונים, בין היתר: ספרות ואמנות, עריכת דין, השקעות בשוק ההון ובבורסה לניירות ערך, עסקי מסחר ופיננסים לסוגיהם, שיווק רשתי, והשקעה במטבע וירטואלי.

לדוגמה, יש המשווים בין איש העסקים נוחי דנקנר וקבוצת אי די בי חברה לאחזקות לבין התעשיין סטף ורטהיימר וקבוצת ישקר, כדי להמחיש את ההבדל בין עסקי אוויר לבין תעשייה יצרנית.

חברה ישראלית מכרה כגימיק בשנות ה-60 וה-70 של המאה העשרים, קופסאות שימורים הדומות לקופסאות סרדינים ובהן אוויר בלבד, ועליהן כתוב (באנגלית) – "אוויר טהור מארץ הקודש". היצרן על פי הכתוב היה חברת "לופט געשעפט" (עסקי אויר). המוצר נחל הצלחה בקרב חנויות התיירים.

==הערות שוליים==

קטגוריה:ניבים וביטויים ישראליים
קטגוריה:שוק ההון
The Boy Bands Have Won

The Boy Bands Have Won, and All the Copyists and the Tribute Bands and the TV Talent Show Producers Have Won, If We Allow Our Culture to Be Shaped by Mimicry, Whether from Lack of Ideas or from Exaggerated Respect. You Should Never Try to Freeze Culture. What You Can Do Is Recycle That Culture. Take Your Older Brother's Hand-Me-Down Jacket and Re-Style It, Re-Fashion It to the Point Where It Becomes Your Own. But Don't Just Regurgitate Creative History, or Hold Art and Music and Literature as Fixed, Untouchable and Kept Under Glass. The People Who Try to 'Guard' Any Particular Form of Music Are, Like the Copyists and Manufactured Bands, Doing It the Worst Disservice, Because the Only Thing That You Can Do to Music That Will Damage It Is Not Change It, Not Make It Your Own. Because Then It Dies, Then It's Over, Then It's Done, and the Boy Bands Have Won הוא אלבום האולפן ה-13 של להקת הפולק הבריטית צ'מבוומבה. האלבום, שידוע בשמו המקוצר The Boy Bands Have Won, יצא לאור ב-3 במרץ 2008, ושבר שיא גינס עבור שם האלבום הארוך ביותר, כשהוא כולל 865 תווים.

== רקע ==
בדומה לשאר אלבומי התקופה, The Boy Bands Have Won עוסק בנושאים פוליטיים ועכשוויים, דוגמת פיגועי התאבדות, רשתות חברתיות, אבולוציה ודיכאון. האלבום הוקלט על ידי חברי הלהקה, וכמה זמרים נוספים, ששרו לצדם. האתר "AllMusic" העניק לאלבום ארבעה כוכבי זהב מתוך חמישה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2008
קטגוריה:אלבומי פולק
קטגוריה:שיאי גינס
קונראד הראשון, דוכס צרינגן

קונראד הראשון, דוכס צרינגן (בערך 1090 – 8 בינואר 1152) היה דוכס צרינגן משנת 1122 עד מותו ומשנת 1127 גם רקטור בורגונדי. ברוב חייו הוא לחם נגד כוחו הגובר של בית הוהנשטאופן ולצורך כך, חיבר את עצמו עם בית ולף.

== ביוגרפיה ==
קונרד הראשון היה בנו של ברטולד השני, דוכס שוואביה ואגנס מריינפלדן. בשנת 1120 העניקו קונרד הראשון ואחיו הבכור ברטולד השלישי זכויות על העיר פרייבורג. בשנת 1122 ירש קונרד הראשון את ברטולד השלישי כדוכס צרינגן.

בשנת 1127, הוא נגרר לעימות עם הרוזן רנה השלישי, רוזן בורגונדי, מכיוון ששניהם תבעו את ירושתו של אחיינו של קונרד, גיום השלישי, רוזן בורגונדי שנרצח. במצב זה הוא הרוויח מהמצב בו נמצא הקיסר לותאר השלישי. לותאר נזקק בדחיפות לתמיכה נגד יריביו מבית הוהנשטאופן, והוא תמך בטענתו של קונרד, אשר סיפח את רוב רוזנות בורגונדי לנחלותיו. לותאר דחה את טענת רנה, בטענה המפוקפקת כי רנה לא מילא את חובתו להגיע לחצר הקיסר. קונרד קיבל את התואר רקטור בורגונדי, שסימן, לפחות תאורטית, את היותו מעין נציג של הקיסר בממלכת בורגונדיה.

בשנת 1138, קונרד השלישי, מלך גרמניה תפס את השלטון וסכסוך הכוחות בין הגוולפים להוהנשטאופן נרגע. עד סוף שנות ה-50 של המאה ה -12 היו הדוכסים של צרינגן בין תומכיו הנאמנים ביותר של הוהנשטאופן.

קונרד הראשון מת בשנת 1152 בקונסטנץ ונקבר במערת הקבורה המשפחתית במנזר פטרוס הקדוש ביער השחור.

== משפחתו ==
קונרד היה נשוי לקלמניה מנמור, בתו של גודפרי הראשון, רוזן נמור והיו לו לפחות חמישה ילדים:
* ברטולד הרביעי, דוכס צרינגן 
* אדאלברט הראשון, מייסד דוכסות טק 
* קלמניה, התחתנה עם היינריך הארי, דוכס סקסוניה ובוואריה 
* רודולף, הארכיבישוף של מיינץ 
* יהוגו, דוכס אולנבורג

== קישורים חיצוניים ==

== הערות שוליים ==

קטגוריה:נפטרים ב-1152
רב שמואל בר שילת

רב שמואל בר שילת הוא אמורא שחי בתקופת הדור הראשון והשני לאמוראים. היה תלמידו של רב, וכל ההלכות שאומר בתלמוד, אומר בשמו של רב. נודע בזכות היותו מלמד תינוקות.

הגמרא מספרת שהיה מלמד תינוקות מסור. מסופר ששלוש עשרה שנים ברציפות לא הפסיק ללמד, רב שיבח אותו על כך, וקרא עליו את הפסוק "והמשכלים יזהרו כזהר הרקיע, ומצדיקי הרבים ככוכבים לעולם ועד" (). בנוסף, רב נתן לו הדרכות בלימוד ילדים, וביקש ממנו שיספיד אותו, כדי שיחמם את לבבות השומעים ויבכו. היה אדם אמיד.

כתוב בגמרא שבני בניו של המן למדו תורה בבני ברק, ולפי גרסת העין יעקב וספר היוחסין, צריך להיות כתוב שרב שמואל בר שילת בעצמו הוא בן בנו של המן, ולמד תורה בבני ברק. הרבי מלובביץ כתב כי ייתכן שדר בארץ ישראל בזמן שהותו של רב אצל רבי יהודה הנשיא, אולם קשה כי רבי היה גר בבית שערים, ולא בבני ברק. לכן מסיק הרבי מלובביץ שרב שמואל בר שילת לא חי בארץ ישראל לפרקי זמן ארוכים, אלא חי בבבל, אבל למד ולימד לפעמים בארץ ישראל.

בנו הוא האמורא רב יהודה בן רב שמואל בר שילת.

==הערות שוליים==

קטגוריה:הדור הראשון לאמוראי בבל
קטגוריה:תלמידי רב
רימאק קונספט 1

רימאק קונספט 1 (באנגלית: Rimac Concept One) היא מכונית-על במרכב קופה, בעלת שני מקומות ישיבה, שיוצרה על ידי רימאק אוטומובילי בין ינואר 2013 לנובמבר 2014 ובשנת 2016 (גרסת הייצור). היא הוצגה בתערוכת הרכב הבינלאומית של פרנקפורט בספטמבר 2011 כמכונית קונספט<ref></ref> ובאירוע טופ מארק במונקו באפריל 2012 כמכונית ייצור<ref></ref>.

היא המכונית החשמלית הראשונה של רימאק.

== סקירה כללית ==
הרימאק קונספט 1 היא מכונית ספורט שיוצרה כמכונית קונספט במשך שנתיים (ינואר 2013 - נובמבר 2014) ולאחר מכן בתערוכת הרכב הבינלאומית של ז'נבה במרץ 2016 הציגה רימאק את גרסת הייצור שלה<ref></ref>.

אף על פי ששמה הוא "קונספט 1" היא אינה מכונית קונספט אלא זהו שמה, שמה נשאר ממכונית הקונספט המקדימה שהוצגה ב-2011 וה-"1" הוא על מנת לציין כי היא המכונית הראשונה של רימאק.

בהתחלה תכננה רימאק לייצר 88 יחידות מהקונספט 1<ref></ref>, אך בסופו של דבר יוצרו רק 8 יחידות 7 נמכרו ללקוחות ו-1 זה גרסת הקונספט<ref></ref>. בנוסף בשנת 2016 יוצרו שתי יחידות נוספות מגרסת ה-S מלבד הגרסה הבסיסית.

העיצוב החיצוני שלה בעיצוב קופה משופעת וקטנה, רוב חלקי המכונית עשויים מקרבון עור וסיבי פחמן להורדת המשקל וגם בכדי להציג ביצועים טובים יותר. פנים המכונית מעוצבת באופן ספורטיבי אך פשוט יותר ולא הכי יוקרתי.

ב-10 ביוני 2017 התרסקה אחת מהקונספט 1 על ידי ריצ'רד האמונד בנסיעת מבחן שלו הקונספט 1 החליקה מהמסלול והתנגשה באדמה אשר מתחת למסלול<ref></ref>, ריצ'רד יצא עם שבר ברגלו ומכות קלות<ref></ref>.

== מפרט טכני ==
גרסת הקונספט<ref></ref> כללה ארבעה מנועים חשמליים המספקים יחד 1,088 כ"ס ומומנט מרבי של 163 קג"מ. התאוצה אורכת 2.8 שניות והמהירות המרבית עומדת על 305 קמ"ש.

גרסת הייצור<ref></ref> כוללת ארבעה מנועים חשמליים אך כאן הם מספקים 1224 כ"ס ומומנט מרבי של 163.2 <abbr>קג"מ. התאוצה אורכת 2.5 שניות והמהירות המרבית על 355 קמ"ש. סוללת ליתיום-יון בקיבולת 90 קוט"ש המאפשרת טווח נסיעה חשמלי של 350 ק"מ.</abbr>

== רימאק קונספט S ==
יחד עם הצגת גרסת הייצור בז'נבה 2016 הציגה רימאק את גרסה המכוונת למסלול לקונספט 1<ref></ref>. היא בעלת שיפור גדול יחסית מהקונספט 1 בתחום האווירודינמית עקב הורדת המשקל, הוספת כנף אחורית גדולה, שפה קדמית עשויה מסיבי פחמן ושפות צד. ארבעת המנועים מספקים 1,384 כ"ס במקום 1224 כ"ס, נתון התאוצה נשאר על 2.5 שניות אך המהירות המרבית עומדת על 365 קמ"ש במקום 355 קמ"ש. המשקל הופחת ב-50 ק"ג לעומת הקונספט 1<ref></ref>.

== גלריה ==
<gallery widths="220" heights="135">
קובץ:Salon Privé London 2012 (7956532438).jpg|רימאק קונספט 1 (מבט קדמי)
קובץ:2016-03-01 Geneva Motor Show 1167.JPG|רימאק קונספט S (מבט קדמי-צדדי)
</gallery>

== קישורים חיצוניים ==

* 

== הערות שוליים ==

ק
קטגוריה:מכוניות על
קטגוריה:מכוניות קופה
קטגוריה:מכוניות קונספט
קטגוריה:כלי רכב המורכבים בקרואטיה
קטגוריה:דגמי מכוניות שהושקו ב-2011
קטגוריה:מכוניות חשמליות
פנג'שיר (נהר)

פנג'שיר (בדארי/פשטו: پنجشیر) הוא נהר באפגניסטן, אחד מיובליו המרכזיים של נהר קאבול.

הנהר זורם דרך עמק פנג'שיר, בצפון-מזרח אפגניסטן, כ-150 קילומטרים צפונית לקאבול. מקורו של הנהר הוא במעבר אנג'ומן שבהודו-כוש, והוא מצטרף לנהר קאבול בסמוך לעיר סורובי.<ref></ref>

יובלו העיקרי הוא הנהר גורבנד, המתחיל במחוז פרוואן ומצטרף לנהר פנג'שיר כ-10 קילומטרים מזרחית לעיר צ'אריכאר.

בשנות ה-50 של המאה ה-20 נבנה סכר על הנהר בסמוך לסורובי, כדי לספק מים לתושבי האזור.

על הנהר ישנו רק גשר אחד קבוע, כדי לספק מעבר לנמל התעופה באגרם.<ref></ref><ref></ref> ב-12 ביולי 2018 הוצף הנהר, וגרם לעשרה הרוגים מתושבי עמק פנג'שיר.<ref></ref><ref></ref>

==ראו גם==
* פנג'שיר

==קישורים חיצוניים==

==הערות שוליים==

קטגוריה:אפגניסטן: גאוגרפיה
קטגוריה:אסיה: נהרות ונחלים
קורן וולטרס

קורן וולטרס (באנגלית: Curran Walters; נולד ב-16 בינואר 1998) הוא שחקן ודוגמן אמריקאי.<ref></ref> הוא מיכר בעיקר מתפקידו בתור הברדס האדום בסדרה "טיטאנים" <small>(2018–2023).</small>

== ביוגרפיה ==
וולטרס נולד ב-16 בינואר 1998 בעיירה אוק פארק <small>(אנ'),</small> בדרום קליפורניה, שם הוא למד בבית הספר התיכון אוק פארק <small>(אנ').</small> יש לו אחות קטנה, הארלו וולטרס.

== קריירה ==
הוא החל לדגמן עבור מותגי אופנה הכוללים בין היתר את טיליס ולי. הוא החל את קריירת המשחק שלו בפרסומות לסמסונג גלקסי. את הופעת הבכורה שלו בטלוויזיה הוא ערך בסרט הקומדיה "Growing Up and Down" בשנת 2014. קורן קיבל תפקידים נוספים בטלוויזיה, כולל תפקידו החוזר כג'קסון הצעיר בסדרה "Game of Silence" בשנת 2016.<ref></ref><ref></ref> באותה שנה הופיע במהלך העונה השנייה בסדרת הטלוויזיה "העולם של ריילי". הוא הופיע בתפקידי אורח בסדרות טלוויזיה רבות בהן "Too Close to Home" בשנת 2016,<ref></ref> "אלכסה וקייטי" בשנת 2018, ובקומדיית המצבים "ללא מילים".<ref></ref>

הופעתו השנייה בסרט הייתה בסרט הדרמה "נשות המאה ה-20" בשנת 2016, בכיכובן של אנט בנינג, אל פנינג וגרטה גרוויג.<ref></ref> לאחר מכן הוא הופיע בסרט המדע הבדיוני "Playing Dead", סרט טלוויזיה בשנת 2018.<ref></ref>

בשנת 2018, קיבל את הפריצה שלו שגילם את ג'ייסון טוד, רובין השני, בסדרת גיבורי העל "הטיטאנים" בשירות הסטרימינג HBO Max. היה לו תפקיד חוזר לאורך העונה הראשונה. בעונה השנייה בשנת 2019 תפקידו הפך לראשי בסדרה.<ref></ref><ref></ref>

בשנת 2019 הוא שיחק בסרט האימה "Do not Reply".<ref></ref>

== פילמוגרפיה ==
===קולנוע===
{| class="wikitable sortable"
! שנה
! סרט
! תפקיד
! class="unsortable" | הערות
|-
| 2016
| נשות המאה ה-20 <small>(אנ')</small>
| מאט
|
|-
| 2019
| Do Not Reply
| דילן
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| 2015
| הבחורה החדשה
| ג'ייק אייפקס הצעיר
| פרק: "Oregon"
|-
| rowspan="2" | 2016
| Game Of Silence
| ג'קסון ברוקס הצעיר
| 5 פרקים
|-
| העולם של ריילי
| אוון
| 2 פרקים
|-
| 2016–2017
| Too Close to Home
| מאק
| 8 פרקים
|-
| rowspan="3" | 2018
| ללא מילים
| קסנדר
| פרק: "NE-- NEW Y-- YEAR'S E-- EVE"
|-
| אלכסה וקייטי
| גבריאל
| פרק: "Winter Luau"
|-
| הסופשבוע הגרוע הטוב ביותר אי פעם <small>(אנ')</small>
|פאצ'ס
| 2 פרקים
|-
| 2018–2023
| טיטאנים
| ג'ייסון טוד <small>(אנ')</small>/ רובין / הברדס האדום
| תפקיד חוזר (עונות 1)
תפקיד ראשי (עונות 2–3)תפקיד אורח (עונה 4); 26 פרקים
|-
| 2019
| אחותי בהפרעה <small>(אנ')</small>
| קייל
| פרק: "Pregnancy Pause"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1998